b'\n_START_ARTICLE_\nDrabet p\xc3\xa5 Emilie Meng\n_START_SECTION_\nFundet d\xc3\xb8d, efterforskes som en forbrydelse\n_START_PARAGRAPH_\nEmilie Meng blev fundet d\xc3\xb8d ved Regnemarks Bakker, K\xc3\xb8ge Kommune t\xc3\xa6t ved Borup den 24. december 2016. Politiet afsp\xc3\xa6rrede og efterforskede p\xc3\xa5 findestedet. Politiet oplyste ved et pressem\xc3\xb8de den efterf\xc3\xb8lgende aften, at Emilie Meng havde v\xc3\xa6ret udsat for en meget grov forbrydelse. Politiet efterforsker bevismateriale samt mobiltrafik fra omr\xc3\xa5det hvor Emilie Meng forsvandt og hvor hun blev fundet._NEWLINE_Mandag den 26. december 2016 blev der afholdt en mindeh\xc3\xb8jtidelighed ved Kors\xc3\xb8r Station, hvor flere hundrede personer var til stede, blandt dem borgmesteren fra Slagelse Kommune, St\xc3\xa9n Knuth (V).'